**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔԻ, «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՆՈՅԵՄԲԵՐԻ 8-Ի N1419-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈԿՏԵՄԲԵՐԻ 5-Ի N1318-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԵՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈՒԼԻՍԻ 20-Ի N861-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՈՒՄՆԵՐԻ ՆԱԽԱԳԾԵՐԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| Հ/Հ | Առաջարկության հեղինակը, գրության ամսաթիվը, գրության համարը | Առաջարկության բովանդակությունը | Եզրակացություն | Կատարված փոփոխությունը |
| 1 | 2 | 3 | 4 | 5 |
|  | ՀՀ Տնտեսական զարգացման և ներդրումների նախարար  Տ. Խաչատրյան  05.02.2019թ.  N01/17.3/704-19 | «Հայաստանի Հանրապետության կառավա­րության 2017 թվականի հոկտեմբերի 5-ի N1318-Ն որոշման մեջ փոփոխություններ կատարելու մասին» ՀՀ կառավարության որոշման նախագծի հետ կապված առաջարկում ենք՝   1. Որոշման հավելված 3-ում «պլաստիկ քարտեր» բառերը փոխարինել «անկանխիկ» բառերով, | Ընդունվել է ի գիտություն  Հարկ է նկատի ունենալ, որ ՀՀ հարկային օրենսգրքի 380-րդ հոդվածի 1-ին մասի հա­մա­ձայն` ՀԴՄ կիրառումը պարտադիր է կան­խիկ դրամով կամ պլաստիկ քարտերի միջոցով իրա­կա­նացվող դրամական հաշ­վարկ­ների դեպ­քում (ներառյալ՝ կանխավճարները, մաս­նակի վճա­րումները): | Կետը խմբագրվել է: Ընդ որում՝ բացի պլաստիկ քարտերով վճա­րում­ներից (որը սահմանված է ՀՀ հարկային օրենսգրքով) ներառվել են նաև վճա­րային քարտերի, ինչպես նաև այլ վճա­րային տեխ­նո­լո­գիաների հիման վրա կի­րառ­վող վճարային գործիք­ներով իրա­կա­նացվող վճարումները: |
| 1. Հաշվի առնելով, որ ներկայումս շրջա­նառ-վող ՀՀ հարկային օրենսգրքի փոփո­խութ­­յունների նախագծով նախատեսվում է որպես շրջա­նառության հարկի շեմ սահ­մա­նել 115 մլն դրամը, հավելված 3-ի 23-րդ կետում և 24 կետի 4-րդ, 5-րդ և 6-րդ ենթա­կե­տերում «58.35 մլն դրամ» բառերը փոխա­րինել «115 մլն դրամ» բառերով: | ՀՀ կառավարության 05.10.2017թ. N1318-Ն որոշման N3 հավելվածում նշված՝ 58.35 մլն. դրամ սահ­մա­նային չափի փոփո­խութ­յունը նպա­տա­­կա­հար­մար չէ: Նախ, ՀՀ հար­կային օրենսգրքում նախա­տեսվող` ԱԱՀ-ի շեմի փոփո­խության հետ զուգակցված չի ենթադրվում հավելվածով նախա­տեսված սահ­մա­նաչափի փոփո­խութ­յուն, այնպես ինչպես նախ­­կինում ԱԱՀ-ի շեմի փոփոխությանը զուգահեռ` նախորդ կարգավորումներով չի նախա­տեսվել 115 մլն. դրամի սահմանաչափը: Մյուս կողմից, հա­վելվածի 23-րդ կետի համա­ձայն` ՀԴՄ կտրոնի վրա օրենսգրքով սահ­մանված ապ­րանքի ան­­վա­նումը և ապրան­քային դիրքը, աշխա­­­տանքի կամ ծառայության անվանումը և կոդը, ինչպես նաև գնվող ապրան­քի քանակը և դրա չափման միա­վորը (բացա­ռությամբ «կան­խա­վճար» գրառում ունե­ցող կտրոնների) տպագրվում է նախորդ տար­վա արդյունքներով 58.35 մլն դրամ և ավելի իրա­ցումից հասույթ ունեցող հարկ վճա­րող­ների կող­մից: Նշված հարկ վճա­րողները շա­րու­նակում են կիրառել նույն կետով սահ­­ման­ված պա­հանջը՝ անկախ հարկ վճա­րողի՝ հետագա տարիների իրացումից հա­ս­ույթի մեծությունից: Արդյունքում, նախորդ տարվա արդյունքներով 58.35 մլն դրամը գերազանցած, սակայն 115 մլն. դրամը չգերա­զան­ցած հարկ վճա­րողների համար կստեղծվեն անհա­վա­սար պայ­մաններ, նկատի ունենալով նաև պա­տաս­­խանատության միջոցների կիրառման հարցերը: |  |
| 1. Միաժամանակ, հաշվի առնելով այն հանգամանքը, որ բանկային տերմինալի պար­տադիր առկայությամբ սարքերի հետա­գա համատարած պարտադիր կիրառումը այնքան էլ նպատակահարմար չէ, քանի որ ներ­կայումս մի քանի բանկեր արդեն առա­ջարկում են ոչ կանխիկ շրջանառության այլընտրանքային տար­բերակներ՝ կիրառում են սմարտֆոնների միջո­ցով վճարային հա­մա­­կարգեր, որոնց դեպ­քում տնտես­վա­րողը լրա­ցուցիչ ծախս չի կա­տա­րում՝ առա­ջարկ­վում է ՀԴՄ-ներին ներ­կա­յաց­վող տեխ­նի­կա­կան պահանջներից հանել բան­կային տեր­մինալի պարտադիր առկա­յութ­յան պա­հանջը: | Հարկ է նկատի ունենալ, որ բնակչության կողմից սմարտֆոնների միջոցով վճարային համա­կարգերի կիրառումը դեռևս համատարած բնույթ չի կրում, հետևաբար` պլաստիկ քար­տերի կիրառմամբ իրա­կա­նացվող վճարումները շարունակում են արդիական մնալ: Այդ իսկ առումով բանկային տեր­մինալի առկայության պահանջը ներկա փուլում պարտադիր է: |  |
|  | ՀՀ Արդարադատության  նախարար  Ա. Զեյնալյան  31.01.2019թ.  N01/14/1724-19,  01.02.2019թ.  N01/14/1844-19 | 1. «Հայաստանի Հանրապետության հար­կային օրենսգրքում փոփոխություն կա­տա­րելու մասին» Հայաստանի Հանրա­պե­տության օրենքի նախագծի 2-րդ հոդվածում «պաշ­տոնական հրապարակմանը հաջորդող տաս­ներորդ օրվանից» բառերն անհրաժեշտ է փո­խա­րինել «պաշտոնական հրա­պա­րակ­ման օրվան հաջորդող տասներորդ օրը» բա­ռե­րով՝ հաշ­վի առնելով «Նորմատիվ իրա­վա­կան ակ­տերի մասին» Հայաստանի Հանրա­պե­­տութ­յան օրեն­քի 23-րդ հոդվածի 5-րդ մասի պահանջները: | Նախագիծը հանվել է շրջանառությունից: | Ֆինանսատնտեսական նախա­րա­րա­կան կոմիտեի 25.01.2019թ. կայացած նիստում նախագծի քննարկման ժամանակ ներկայացված առաջար­կութ­յուններին համապատաս-խան` լրացուցիչ քննարկվել է ՀԴՄ-ների տեխ­նիկական սպասարկման ամսա­կան առավելագույն գին սահմանելու հարցը: Ներկայացված առաջար­կութ­յուն­­ներին համապատաս-խան` ՀՀ հարկային օենսգրքով չի նախա­տես­վում սահմանել ՀԴՄ-ների տեխ­նի­կական սպա­սարկման ամսա­կան առա­վելագույն գներ: Միաժամանակ, ներ­կա­յացված նա-խագծերով նախա­տես­վում է, որ ՊԵԿ նախագահի կող­մից ՀԴՄ-ների իրացման գները սահ­ման­վում են բացառապես «Հսկիչ-դրա­մարկղային մեքենաների ներդրման գրա­սենյակ» ՊՈԱԿ-ի կող­մից օտար­վող ՀԴՄ-ների համար: Հետևա­­բար` բացա­կայում է ՀՀ հար­կային օրենս­գրքում փոփո-խություն կա­տա­րելու անհրաժեշտու-թյունը: |
| 1. «Հայաստանի Հանրապետության կառավարության 2017 թվականի հոկ­տեմ­բերի 5-ի N1318-Ն որոշման մեջ փոփո­խութ­յուններ կա­տարելու մասին» Հայաստանի Հանրա­­պե­տության կառավարության որոշ­ման նախագծի 1-ին կետի   1-ին ենթա­կետում «հետևյալ բո­վան­դակությամբ» բառերն անհրա­ժեշտ է փոխա­րինել «հետևյալ խմբա­գրութ­յամբ» բառերով՝ նկատի ունենալով «Նոր­մատիվ իրա­վական ակտերի մասին» Հայաստանի Հանրա­պե­տութ­­­յան օրենքի 33-րդ հոդվածի 1-ին մասի պա­հանջները: Նույն դիտո-ղությունը վերա­բե­րում է նաև նախա­գծի 1-ին կետի 5-րդ ենթա­կետի բ/ պար­բերությանը: | Ընդունվել է | Կատարվել են համապատասխան փոփո­խություններ: |
| 1. Նախագծի 2-րդ կետում «պաշ­տո­նական հրապարակմանը հաջորդող տասներորդ օրվանից» բառերն անհրաժեշտ է փոխարինել «պաշտոնական հրա­պա­րակ­ման օրվան հաջորդող տասներորդ օրը» բառերով՝ հաշվի առնելով «Նորմատիվ իրա­վա­կան ակտերի մասին» Հայաստանի Հանրապետության օրենքի 23-րդ հոդվածի 5-րդ մասի պահանջները:   Նույն դիտողությունը վերաբերում է նաև «Հայաստանի Հանրապետության կառա­վա­րության 2012 թվականի նոյեմբերի 8-ի N1419-Ն որոշման մեջ փոփոխություններ կատարելու մասին» և «Հայաստանի Հանրապետության կառավարության 2017 թվականի հուլիսի 20-ի N861-Ն որոշման մեջ փոփոխություններ կա­տա­րելու մասին» ՀՀ կառավարության որոշումների նախագծերի 2-րդ կետերին: | Ընդունվել է | Կատարվել են համապատասխան փոփոխություններ: |
| 1. «Հայաստանի Հանրապետության կառավարության 2012 թվականի նոյեմբերի 8-ի N1419-Ն որոշման մեջ փոփոխություններ կատարելու մասին» Հայաստանի Հանրա­պետության կառավարության որոշման նախագծի վերնագրում «ՓՈՓՈ­ԽՈՒԹ­ՅՈՒՆ­ՆԵՐ» բառից հետո անհրաժեշտ է լրացնել «ԵՎ ԼՐԱՑՈՒՄ» բառերը, քանի որ նախագծում կատարվում է նաև լրացում: | Նախագիծը լրամշակվել է, որի արդյուն-քում նախագծով լրացում չի կատարվում: |  |
| 1. Նախագծի 1-ին կետի 11-րդ ենթակետից անհրաժեշտ է հանել «Որոշմամբ սահմանված» բառերը: | Ընդունվել է | Կատարվել են համապատասխան փոփոխություններ: |
| 1. Նախագծերն անհրաժեշտ է համա-ձայնեցնել շահագրգիռ մարմինների հետ: | Ընդունվել է | Նախագծերի լրամշակված փա-թեթը ներկայացվել է շահագրգիռ մարմինների կարծիքին: |
|  | ՀՀ Ֆինանսների նախարար  Ա. Ջանջուղազյան  14.02.2019թ.  N01/2-3/2247-19 | Ընդհանուր առմամբ, գտնում ենք, որ անհրաժեշտ է նախագծերի փաթեթը լրամշակել այն տրամաբանությամբ, որպեսզի հսկիչ դրամարկղային մեքենաների ներ­մուծման, իրացման ու տեխնիկական սպա­սարկման շուկան իրապես և առա­վելագույնս ազա­տա­կանցվի: Այս համա­տեքս­տում, գտնում ենք, որ ազատականացումը ենթադրում է նաև ինչպես տեխնիկական սպա­սարկման առավելագույն գների, այնպես էլ հավաստագրման ընթա­ցա­կար­գերի վերացում: Հակառակ պարագայում, մեր կարծիքով, նախագծով առաջարկվում են հսկիչ դրամարկղային մեքենաներին ներկա­յաց­վող որոշ պահանջների և որոշ ընթա­ցա­կարգային կարգավորումների վերա­նա­յում­ներ, որոնք, սակայն, չեն կարող հանգեցնել ամբողջական ազատականացման:  Միևնույն ժամանակ, ստորև ներ­կայացնում ենք որոշ նկատառումներ ներկայացված նախագծերի վերաբերյալ: | Ընդունվել է | Նախագիծը խմբագրվել է: Նա­խա­գծերի լրամշակված տարբերակներով հսկիչ դրամարկղային մեքենաների ներմուծ­ման, իրացման ու տեխնի­կա­կան սպասարկման շուկան լրիվ ազա­տա­կանացվում է:  Ֆինանսատնտեսական նախա­րա­րա­կան կոմիտեի 25.01.2019թ. կայացած նիստում նախագծի քննարկման ժամանակ ներկայացված առաջար­կութ­յուններին համապատաս-խան` լրացուցիչ քննարկվել է ՀԴՄ-ների տեխ­նիկական սպասարկման ամսա­կան առավելագույն գին սահմանելու նպատակահարմարու-թյան հարցը: Ներկայացված առաջար­կութ­յուն­­ներին համապատասխան` ՀՀ հարկային օենսգրքով չի նախա­տես­վում սահմանել ՀԴՄ-ների տեխ­նի­կական սպա­սարկման ամսա­կան առա­վելագույն գներ: Միաժամանակ, ներ­կա­յացված նախագծերով նախա­տես­վում է, որ ՊԵԿ նախագահի կող­մից ՀԴՄ-ների իրացման գները սահ­ման­վում են բացառապես «Հսկիչ-դրա­մարկղային մեքենաների ներդրման գրա­սենյակ» ՊՈԱԿ-ի կող­մից օտար­վող ՀԴՄ-ների համար: Հետևա­­բար` ՀՀ հար­կային օրենս­գրքում փոփո-խություններ նախատեսող օրենքի նախագիծը հանվել է շրջա­նա­ռու-թյունից:  Միաժամանակ, նախագծերից հանվել են նաև հավաստագրմանն առնչվող կարգավորումները, նախա-տեսելով միայն ՀԴՄ-ներին ներկա-յացվող պահանջների և դրանց ծրագրային ապա­հովման համա­պա­տաս­խա­նութ­յան եզրակացության տրամադրում: Ընդ որում, համապա-տասխանության եզրակացություն ստացած ՀԴՄ-ների մոդելների ցանկը տեղադրվում է հարկային մարմնի պաշտոնական ինտերնետային կայ-քում, որպեսզի ՀԴՄ ձեռքբերող հարկ վճարողը վստահ լինի, որ ձեռքբերվող ՀԴՄ-ն հարկային մարմնի տեղեկատ-վական համակարգին ինտեգրվելու առումով համապատասխանում է ՀԴՄ-ներին և դրանց ծրագրային ապա­հովմանը ներկայացված պա-հանջներին: |
| «Հայաստանի Հանրապետության հարկային օրենսգրքում փոփոխություն կատարելու մասին» ՀՀ օրենքի նախագծի վերաբերյալ.  Նախագծով առաջարկվում է ՀՀ հարկային օրենսգրքի 379-րդ հոդվածի 2.1-ին մասը վերաշարադրել՝ նախատեսելով, որ հսկիչ դրամարկղային մեքենայի տեխնի­կա­կան սպասարկման առավելագույն գինը սահմանում է Կառավարությունը:  Միևնույն ժամանակ, ՀՀ պետական եկամուտների կոմիտեի գրությամբ նշված է, որ հսկիչ դրամարկղային մեքենայի տեխնիկական սպասարկման առավելագույն գին պետք է կիրառվի միայն գյուղերում (բացառությամբ սահմանամերձ գյուղերի) հաշվառված և փաստացի գործունեություն իրականացնող հարկ վճարողների համար:  Հաշվի առնելով վերոնշյալը՝ գտնում ենք, որ ձևա­վորված նպատակադրման և առաջարկվող կար­­­գավորումների միջև առկա է անհա­մա­պա­տաս­խանություն: | Նախագիծը հանվել է շրջանառությունից: |  |
| «Հայաստանի Հանրապետության կառավա-րության 2012 թվականի նոյեմբերի 8-ի թիվ 1419-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ  Նախագծով, մասնավորապես, առա­ջարկվում է թույլատրել Հսկիչ-դրա­մարկղային մեքենաների ներդրման գրա­սենյակ ՊՈԱԿ-ին ինքնարժեքով օտարել նույն որոշումն ուժի մեջ մտնելու օրվա դրությամբ առկա հսկիչ դրա­մարկղային մեքե­նաների մնացորդները: Միա­ժամանակ, առաջարկվում է ՊՈԱԿ-ին թույ­լատրել ՀՀ սահմանամերձ գյուղերում հաշ­վառված և այդ գյուղերում փաստացի գոր­ծունեություն իրա­կա­նացնող հարկ վճա­րող­ներին անվճար տրա­մադրել հսկիչ-դրա­մարկղային մեքե­նաներ: Այսինքն, ստացվում է, որ ՊՈԱԿ-ը օտարելու է առկա բոլոր ՀԴՄ-ները և միա­ժամանակ պարտավորվում է ըստ պահանջի անվճար ՀԴՄ-ներ տրա­մադրել ՀՀ սահմանամերձ գյուղերի տնտե­սա­վարող սուբյեկտներին:  Հաշվի առնելով վերոգրյալը՝ գտնում ենք, որ անհրաժեշտ է նախագծով կարգավորել նաև ՀՀ սահմանամերձ գյուղերի տնտե­սա­վարող սուբյեկտներին անվճար հսկիչ դրա­մարկղային մեքենաներ տրամադրելու հետ կապված անցումային հարաբերությունները։ Ընդ որում, կարծում ենք, որ պարտադիր չէ ՀՀ սահմանամերձ գյուղերի տնտեսավարող սուբ­յեկտներին հսկիչ դրամարկղային մեքե­նա­ներ տրամադրելու գործընթացը կազ­մա­կեր­պվել ՊՈԱԿ-ի միջոցով։ | Ընդունվել է | Ֆինանսատնտեսական նախա­րա­րա­կան կոմիտեի 25.01.2019թ. կայացած նիստում նախագծի քննարկման ժամանակ ներկայացված առաջար­կութ­յուններին համապատաս-խան` նախատեսվում է, որ ՊՈԱԿ-ի` ՀԴՄ-ներ ձեռքբերելու իրա­վա­սութ­յուններն ուժի մեջ են մնալու վեց ամիս, որի ընթացքում ձեռք բերվելիք ՀԴՄ-ների քանա­կու­թ­յունը հետա­գա­յում անհա­տույց կտրամադրվի ՀՀ կառա­վա­րության 1998 թվականի նոյեմբերի 17-ի «Հայաստանի Հանրապետության սահ­մանամերձ համայնքների ցանկը հաս­տատելու մասին» N713 որոշմամբ հաս­տատված ցանկում ներառված սահմանամերձ գյուղերում հաշվառված և այդ գյուղերում փաստացի գոր­ծու­նեութ­յուն իրականացնող հարկ վճա­րողներին: Ընդ որում, անկախ վերոնշյալ անցումային ժամա­նա­կա­շրջանից, ՀԴՄ-ների ներմուծման և իրացման շուկան ազատականացվում է: |
| «Հայաստանի Հանրապետության կառավա-րության 2017 թվականի հուլիսի 20-ի թիվ 861-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ․  Նախագծով, մասնավորապես, առաջարկվում է հսկիչ դրամարկղային մեքենաների ներմուծման և իրացման գործառույթը հանել «Հսկիչ-դրամարկղային մեքենաների ներդրման գրա-սենյակ» ՊՈԱԿ-ի գործառույթներից: Միաժամանակ, նախագծով ՊՈԱԿ-ին թույլատրվում է ինքնարժեքով օտարել նախագիծն ուժի մեջ մտնելու օրվա դրությամբ առկա հսկիչ դրամարկղային մեքենաների մնացորդները: Բացի այդ, հսկիչ դրամարկղային մեքենաների ներմուծման և իրացման գործընթացի ազատականացման շրջանակներում նախագծով առաջարկվում է ուժը կորցրած ճանաչել հսկիչ դրամարկղային մեքենաները տարաժամկետ վճարման հնարավորությամբ գնելուն վերաբերող կարգավորումները:  Վերոգրյալի կապակցությամբ, սակայն, նախագծով կարգավորված չեն անցումային հարա­բերությունները: Մասնավորապես, նա­խագծով կարգավորված չեն մինչև նա­խագիծն ուժի մեջ մտնելը ՊՈԱԿ-ին ներ­կա­յացված՝ հսկիչ դրամարկղային մեքե­նաներ ստանալու հայտերի (այդ թվում՝ տարա­ժամկետ վճարմամբ հսկիչ դրա­մարկղային մեքենաներ ստանալու հայտերի) բավա­րարման հետ կապված հարա­բե­րութ­յունները:  Այդ կապակցությամբ, առաջարկում ենք նախա­գիծը լրացնել անցումային հարա­բերութ­յունները կարգավորող համա­պա­տաս­խան դրույթներով: | Ընդունվել է | Նախատեսվում է, որ ՊՈԱԿ-ի` ՀԴՄ-ներ ձեռքբերելու և իրացնելու իրա­վա­սութ­յուններն ուժի մեջ են մնալու վեց ամիս, որի ընթացքում ՊՈԱԿ-ից տարաժամկետ վճարման պայմանով ձեռքբերող հարկ վճարողների հետ կնքված պայմա-նագրերին համա­պա­տաս­խան` վճա-րումները կշա­րու­նակ­վեն իրականաց-վել պայմանագրով նախա­տեսված ժամանակացույցով: Ընդ որում, անկախ վերոնշյալ անցու­մային ժամա­նա­կա­շրջանից, ՀԴՄ-ների ներմուծման և իրացման շուկան ազատականաց-վում է, և մյուս իրաց­նողները ևս կարող են ՀԴՄ-ներն իրացնել պայ­մա­նա­գրա­յին հի­մունք­ներով (այդ թվում` տա­րա­ժամկետ վճար­ման պայմանով): |
|  | ՀՀ վարչապետի աշխատակազմի  իրավաբանական վարչության  պետ  Հ. Մալխասյան  13.02.2019թ.  N02/16.2/3038-2019 | «Հայաստանի Հանրապետության կառավա-րության 2012 թվականի նոյեմբերի 8-ի թիվ 1419-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ.   1. Որոշման նախագծի 1-ին կետի 2-րդ ենթակետի «ա» պարբերությունում անհրաժեշտ է հստակեցնել «սահմանամերձ գյուղեր» հասկացությունը` հաշվի առնելով ՀՀ կառա­վա­րութ­յան 1998 թվականի նոյեմբերի 17-ի N713 որոշման ձևակերպումը: | ՀԴՄ-ների տեխնիկական սպա­սարկման առումով, մինչ այժմ «սահ­մանամերձ գյուղ» հասկա­ցութ­յան կիրառման համար հիմք է ընդունվել ՀՀ կառավարության 1998 թվականի նոյեմբերի 17-ի N713 որոշում: Ընդ որում, խոսքը վերաբերում է նշված որոշմամբ հաստատված ցանկում նե­րառված գյուղական բնակավայրերին: |  |
| 1. Որոշման նախագծի 1-ին կետի 2-րդ ենթակետի «բ» պարբերությունը խնդրա­հարույց է ՀՀ Սահմանդրության 6-րդ հոդվածի պահանջներին՝ ըստ որի, Սահ­մա­նադրության և օրենքների հիման վրա և դրանց իրականացումն ապահովելու նպա­տակով Սահմանադրությամբ նախա­տես­ված մարմինները կարող են օրենքով լիա­զորվել ընդունելու ենթաօրենսդրական նոր­մատիվ իրավական ակտեր: Լիազորող նոր­մերը պետք է համապատասխանեն իրա­վա­կան որոշակիության սկզբունքին: Անհրա­ժեշտ է լրացուցիչ ներկայացնել տվյալ փոփո­խություն համար հիմք հանդիսացող օրենքի դրույթը: | Ընդունվել է | Նախագիծը խմբագրվել է: նախատեսվում է, որ ՀՀ կառավարության կողմից հսկիչ-դրամարկղային մեքենաներին ներկա-յացվող պահանջների և դրանց ծրագրային ապահովման համա­պա­տաս­խանության եզրակացությունը տրամադրվում է «Հսկիչ-դրամարկղա-յին մեքենաների ներդրման գրա-սենյակ» պետական ոչ առևտրային կազմակերպության կողմից՝ հարկային մարմնի սահմանած կարգով: Համապատասխանության եզրակացու-թյուն ստացած ՀԴՄ-ների մոդելների ցանկը տեղադրվում է հարկային մարմնի պաշտոնական ինտերնե-տային կայքում՝ համա­պա­տաս­խանության եզրակացության տրա­մադրմանը հաջորդող 2 աշխա­տան­քային օրվա ընթացքում, որպեսզի ՀԴՄ ձեռքբերող հարկ վճարողը վստահ լինի, որ ձեռքբերվող ՀԴՄ-ն հարկային մարմնի տեղեկատվական հանակարգին ինտեգրվելու առումով համապատասխանում է ՀԴՄ-ներին և դրանց ծրագրային ապա­հովմանը ներկայացված պահանջներին: |
| 1. Որոշման նախագծի 1-ին կետի 4-րդ ենթակետը խնդրահարույց է ՀՀ Սահմանդրության 59-րդ հոդվածներին: Մասնավորապես՝ մրցակցության սահ­մա­նա­փակումը, մենաշնորհի հնարավոր տեսակ­ները և դրանց թույլատրելի չափերը կարող են սահմանվել միայն օրենքով՝ հանրային շահերի պաշտպանության նպատակով: Ինչպես նաև բացակայում է լիազորող նորմը: | Ընդունվել է | Ենթակետը խմբագրվել է և ՀԴՄ-ների տեխնիկական սպասարկման գները ևս ազատականացվել են: |
| 1. Որոշման նախագծի 1-ին կետի 5-րդ ենթակետը խնդրահարույց է ՀՀ Սահմանդրության 59-րդ հոդվածին, ինչպես նաև անհրաժեշտ է հաշվի առնել 25.01.2019թ. ֆինան­սա­տնտե­սա­գի­տական կոմիտեի արդյունքները: | Ընդունվել է | Ենթակետը խմբագրվել է: Միաժամանակ՝ 25.01.2019թ. ֆինան­սատնտեսագիտական կոմիտեում քննարկման արդյունքներից ելնելով՝ սպասարկում իրականացնող յուրա­քանչյուր աշխատողի կողմից սպա­սարկվող հսկիչ-դրամարկղային մեքե-նաների առավելագույն թվի սահ­մա­նափակումը հանվել է: |
| 1. Որոշման նախագիծն անհրաժեշտ է համապատասխանեցնել իրավական տեխնիկայի պահանջներին: | Ընդունվել է | Կատարվել են համապատասխան փոփոխություններ: |
|  | ՀՀ Գյուղատնտեսության  նախարարի առաջին տեղակալ  Գ. Գևորգյան  06.02.2019թ.  NԳԳ/ԳԱ-1/424-19 | Առաջարկություններ չկան |  |  |
|  | ՀՀ Տրանսպորտի, կապի և  տեղեկատվական տեխնոլոգիաների նախարար  Հ. Արշակյան  14.02.2019թ.  N01/16.1/1715-19 | Առաջարկություններ չկան |  |  |
|  | ՀՀ Էներգետիկ ենթակառուցվածքների և բնական պաշարների  նախարարի պաշտոնակատար  Գ. Բաղրամյան  06.02.2019թ.  N01ԳԲ/13.2ՀովԲ/616-19 | առաջարկություններ չկան |  |  |